《赠淳于公归养》
宋代·宋湜

宦路厌风尘，高堂役梦频。
拜章辞旨切，致政罢光新。
陶令羞为吏，潘生喜养亲。
况登朝序贵，半俸岂忧贫。

作者简介：（950—1000）京兆长安人，字持正。宋泌弟。太宗太平兴国五年进士。累官翰林学士、知审官院。真宗即位，拜中书舍人，迁给事中、枢密副使。从真宗北巡，得疾卒。谥忠定。好学善谈论，晓音律，精弈棋，书法多为人传效。有文集。